open-index/open-wikipedia-markdown huggingface dataset:
Mona Bollerud

**Mona Bollerud**, rođena 1968. u općini Øvre Eiker, je nekadašnja norveška biatlonka.

## Svjetski kup 
Mona Bollerud je prvi put nastupila u Svjetskom kupu u sezoni 1987/1988., a na četvtrom takmičenju u norveškom Holmenkollenu 13. marta 1988. godine pobijedila u utrci sprinta ispred favoriziranih Anne Elvebakk i Elin Kristiansen. Na istom takmičenju osvojila je drugo mjesto u štafeti u istom sastavu. Te je sezone osvojila dvanaesto mjesto u ukupnom plasmanu. U slijedećoj sezoni osvojila je jedno drugo mjesto u utrci na 15&nbsp;km, te dva mjesta u ekipnoj utrci na 15&nbsp;km zajedno sa Synnøve Thoresen, Elin Kristiansen i Anne Elvebakk. U toj je sezoni ostvarila svoj najbolji plasman u ukupnom poretku osvojivši šesto mjesto. Nastupala je još dvije sezone, ali nije osvarila značajnije rezultate.

## Svjetska prvenstva 
Na Svjetskim prvenstvima u biatlonu, Mona Bollerud je nastupila tri puta u periodu 1988-1990. godine. Osvojila je ukupno dvije medalje i to jednu srebrnu na SP 1988. u francuskom Chamonixu u štafeti na 3 × 5&nbsp;km sa Elin Kristiansen i Anne Elvebakk; te jednu srebrnu na SP 1989 u ekipnoj utrci na 15 km sa Synnøve Thoresen, Anne Elvebakk i Elin Kristiansen. Najbolji rezultat u pojedinačnoj konkurenciji ostvarila je na SP 1988. u sprintu 1988 osvojivši peto mjesto.

## Norveška prvenstva 
## Napomene 
## Reference 
## Vanjski linkovi 
* 
* 
* Zvanična banka podataka IBU-a

Kategorija:Norveški biatlonci
Kategorija:Rođeni 1968.
Kategorija:Osvajači medalja na Svjetskim prvenstvima u biatlonu
Kategorija:Norveški prvaci u biatlonu
Kategorija:Biografije, Øvre Eiker
Kategorija:Živi ljudi
Medicinski fakultet u Tuzli

**Medicinski faklutet u Tuzli** jest visokoškolska ustanova i članica Univerziteta u Tuzli. Fakultet je osnovan 23. septembra 1976. godine odlukom Skupština općine Tuzla, kao drugi takav fakultet u Bosni i Hercegovini (pored fakulteta u Sarajevu).

Prvi dekan fakulteta bio je prof. dr. Ibro Pašić dok je trenutni dr. sc. Selmira Brkić.

## Historija 
Inicijativa za osnivanjem Medicinskog fakulteta u Tuzli potekla je usvajanjem dokumenta *Osnovni društveni stavovi i polazne osnove o razvoju, finansiranju i organizovanju visoko-školskih i naučno-istraživačkih institucija na području sjeveroistočne Bosne* 1971. godine, od strane nekoliko međuopćinskih organizacija iz sjeveroistočnog dijela Bosne i Hercegovine.

* Opći studij medicine (I+II ciklus)
* Odsjek zdravstvenih studija
*# Studij sestrinstva
*# Studij radiološke tehnologije
*# Studij fizioterapije
*# Studij medicinsko-laboratorijske dijagnostike
*# Studij sanitarnog zdravstva

Također, na fakultetu se organizuje i doktorski studij iz odsjeka *Biomedicina i zdravstvo*.

## Također pogledajte 
* Medicinski fakultet u Zenici
* Univerzitet u Tuzli

## Reference 
T
*
Kategorija:Obrazovanje u Tuzli
Kategorija:Obrazovne institucije osnovane 1976.
Kategorija:Medicinski fakulteti u Bosni i Hercegovini
Innviertel

300px|desno|Položaj u Gornjoj Austriji
**Innviertel** ili **Innkreis** jest geografska regija koja administrativno pripada austrijskoj pokrajini Gornjoj Austriji. Nalazi se u sjeverozapadnom dijelu pokrajine i zauzima tri okruga: Braunau na Innu, Ried im Innkreis i Schärding. Po stanovništvu i površini je Braunau na Innu najveći, a Ried im Innkreis drugi najveći grad regije. Status kao gradska općina () imaju još Schärding, Mattighofen i Altheim. Ime je dobilo po rijeci Inn koja teće kroz ta tri okruga.

## Historija 
Innviertel je bio dio Bavarske sve do mirovnog sporazuma u Teschenu 1779. godine, poslije toga se pripaja Austriji. U današnje vrijeme se još uvijek može prepoznat bavarsku prisutnost, kao na primjer grb općine Braunau na Innu. Naziv *Innviertel* je relativno mlad, prije se koristilo ime *Innbaiern*.

## Galerija 

Innviertel Panorama.jpg|Innviertleska panorama kod Burgkirchena
Innviertel - sundown - panorama.jpg|zalaz Sunca kod Wollöstera
maria schmolln jagdkapelle.jpg|Maria Schmolln 
Holzöstersee.jpg|Oberinnviertler Jezero, Holzöstersee

Kategorija:Okrug Braunau am Inn
Kategorija:Okrug Ried im Innkreis
Kategorija:Okrug Schärding
Kategorija:Gornja Austrija
Sokratova zakletva

**Sokratova zakletva ** je također poznata i kao Hipokratova zakletva za nastavnike. Tekst ove zakletve prvi je izradio švicarski pedagog Robert Dottrens 1966 god. na zahtjev UNESCO-a. Kasnije je i njemački pedagog Hartmut von Hentig razvio sličnu zakletvu.

Tekst Sokratove zakletve za nastavnike koju je sastavio Robert Dottrens glasi:

**"Vršiću svoju obavezu savjesno i ponosno. Moji učenici biće mi ne samo učenici nego i djeca i nikada neću zaboraviti da za njihovu sudbinu i sam snosim dio odgovornosti.*
**Svim raspoloživim sredstvima ću čuvati čast učiteljskog poziva.*
**Moje kolege će mi uvijek biti prijatelji.
**S njima u saradnji nastojaću stalno usavršavati puteve kojima škola ide priznajući svima pravo na vaspitanje i socijalnu pravednost u obrazovanju.
**Ovu zakletvu polažem sasvim slobodno i časno."*

Tekst Sokratove zakletve za nastavnike sastavljen od strane Hartmuta von Hentinga:

*Kao vaspitač ( učitelj, nastavnik, profesor )*

*Obavezujem se:*

* da ću odgojno-obrazovnom poslu pristupiti svjesno i da ću ga obavljati savjesno; 
* da ću cjelokupni odgojno-obrazovni rad utemeljiti na saznanjima pedagogije, psihologije i njima srodnih nauka; 
* da ću poštovati svako dijete; 
* da ću ga braniti od svega što je usmjereno protiv njega; 
* da ću se zalagati za njegov psihički i fizički sklad; 
* da ću postovati njegove osjećaje; 
* da ću ga uvažavati kao ravnopravnog sagovornika; 
* da ću tražiti njegovo odobrenje za sve sto činim za njega; 
* da ću upoznavati zakonitosti njegovog razvoja; 
* da ću otkrivati i razvijati njegove sklonosti; 
* da neću lomiti njegovu volju; 
* da ću ga poučavati kako da koristi sopstveni razum; 
* da ću ga osposobljavati za preuzimanje odgovornosti za život, rad i stvaralaštvo u zajednici; 
* da ga neću podčinjavati mojim shvatanjim svijeta, ljudskog društva i čovjeka; 
* da ću nastojati da mu pružim viziju boljeg svijeta; 
* da ću mu omoguciti da upozna šta je i kakav je to dobar život; 
* da ću ga uvjeravati da se vizija boljeg svijeta može ostvariti; 
* da ću ga podučavati istinoljubivosti a ne istini jer „istina je samo kod Boga“.;

Ovim se također obavezujem:

* da ću mu, koliko sam u mogućnosti, ličnim primjerom pokazivati; 
* da ću javno obrazlagati svoja uvjerenja i djela i argumentima ih braniti od kritike; 
* da ću sopstveni rad svjesno provjeravati; 
* da ću biti spreman da se u svako doba provjeri moja djelatnost.

## Također pogledajte 
* Hipokratova zakletva

## Izvori 
* Hartmut von Hentig: *Die Schule neu denken. Eine Übung in pädagogischer Vernunft* (= *Beltz Taschenbuch.* Bd. 119 *Essay*). Erweiterte Neuausgabe. Beltz, Weinheim u. a. 2003, , S. 258f.
* Online: Der Sokratische Eid  auf der Homepage der Laborschule Bielefeld.

Kategorija:Obrazovanje
Kategorija:Učenje
Kategorija:Pedagogija
161. slavna olovska brdska brigada

**161. slavna olovska brdska brigada ** je bila vojna jedinica koja je za vrijeme rata u Bosni i Hercegovini djelovala u sastavu Prvog i Drugog korpusa Armije Republike Bosne i Hercegovine. Brigada je osnovana 27. maja 1993. godine u Olovu gdje je i bila komanda brigade, pod prvobitnim nazivom 1. brdska brigada Olovo.

## Historija 
Brigada je po osnivanju dobila naziv 1. brdska brigada Olovo. Prvi komandant bio je Fadil Karičić. 14. decembra 1993. godine brigadi je zbog iskazanih zasluga u odbrani Republike Bosne i Hercegovine dodijeljen počasni naziv *slavna*. Usklađivanjem naziva brigada unutar korpusa, 11. januara 1995. godine brigadi je promijenjen naziv u 110. slavnu brdsku brigadu. Taj naziv brigada će zadržati do 16. novembra 1995, kada je preimenovana u 161. slavnu olovsku brdsku brigadu.

Za vrijeme postojanja operativnih grupa, olovska brigada se nalazila u sastavu OG Visoko, OG-3 Kladanj 2. korpusa  i OG-3 Vareš da bi formiranjem divizija bila potčinjena Komandi 16. divizije Armije RBiH koja se nalazila u Varešu.

## Značaj brigade 
Obzirom da se tokom rata u Bosni i Hercegovini teritorija Olova nalazila na važnom geografskom položaju, kontrolisanje ovog dijela teritorije bio je imperativ za obje strane u ratu. Naime, preko Olova se prostirala jedina komunikacija koja je povezivala teritoriju na sjeveroistoku države pod kontrolom Drugog korpusa Armije Republike Bosne i Hercegovine i ostatka teritorije koju je kontrolisala Armija RBiH. S druge strane, ovladavanje ovom teritorijom Vojska RS-a je pokušala probiti tzv. *rezervi koridor* koji bi se prostirao od Romanije preko Olova i dolinom Krivaje preko Zavidovića spajao sa Dobojem. Ostvarivanjem te zamisli, Drugi korpus Armije RBiH bi se stavio u totalnu blokadu. Upravo iz tih razloga, zona odgovornosti 110. slavne brigade većim dijelom rata je bila zona aktivnih ratnih djejstava i predmetom nekoliko operacija, od kojih je najznačajnija Drina 93 iz januara 1994.

## Odlikovanja 
Ordenom za vojne zasluge sa zlatnim mačevima posthumno je odlikovan Senahid Bolić Bolo. Zlatnim ljiljanom, najvišim ratnim priznanjem, odlikovano je 16 pripadnika brigade.

## Reference 
## Literatura 
*

Kategorija:Prvi korpus Armije Republike Bosne i Hercegovine
Kategorija:Drugi korpus Armije Republike Bosne i Hercegovine
Kategorija:Slavne brigade Armije Republike Bosne i Hercegovine
Synnøve Thoresen Bolstad

**Synnøve Thoresen Bolstad**, rođena 6. maja 1966. kao Synnøve Thoresen, je nekadašnja norveška biatlonka.

## Karijera 
### Svjetska prvenstva 
Na Svjetskim prvenstvima u biatlonu, Synnøve Thoresen je nastupila tri puta u periodu 1989-1991. godine. Osvojila je dvije medalje i to jednu srebrnu na SP 1989. u austrijskom Feistritzu u ekipnoj utrci sa Elin Kristiansen, Anne Elvebakk i Monom Bollerud; te jednu bronzanu na SP 1991. u finskom Lahtiju u ekipnoj utrci sa Signe Trosten, Hildegunn Fossen i Unni Kristiansen. Najbolji plasman u nekoj od pojedinačnih disciplina bilo je 12-o mjesto u utrci sprinta na SP 1989.

### Svjetski kup 
Synnøve Thoresen je prvi put nastupila u Svjetskom kupu u sezoni 1987/1988. Te je sezone 15. marta 1988. godine ostvarila svoju prvu pobjedu u utrci sprinta u finskom Keuru ispred Nadežde Aleksijeve i Tuija Vuoksiala. U istom takmičenju sa Elin Kristiansen i Helgom Øvsthus pobijedila je u štafeti na 3 × 5&nbsp;km. Njen najbolji rezultat u ukupnom plasmanu bilo je 11-o mjesto sezone 1988/89. Nastupala je u Svjetskom kupu do sezone 1991/92, te je nekoliko puta bila među deset najboljih u jednoj utrci.

## Norveška prvenstva 
## Napomene 
## Reference 
## Vanjski linkovi 
* 
* 
* Zvanična banka podataka IBU-a

Kategorija:Norveški biatlonci
Kategorija:Rođeni 1966.
Kategorija:Norveški prvaci u biatlonu
Kategorija:Osvajači medalja na Svjetskim prvenstvima u biatlonu
Kategorija:Živi ljudi
Šumarski fakultet u Sarajevu

**Šumarski fakultet u Sarajevu** je visokoškolska ustanova i članica Univerziteta u Sarajevu. Osnovan je 1948. godine i jedna je od najstarijih visokoškolskih ustanova u državi.

Trenutni dekan je Besim Balić, koji je na toj funkciji od 2024.

.

## Studij i odsjeci 
Studij je usklađen s Bolonjskim principima (od akademske 2005/06) i organizira se u sva tri ciklusa studija, prema sistemu sistem 3+2+3.
Također je usklađen s Evropskim sistemom prijenosa i akumulacije bodova (ECTS).

Treći ciklus studija na fakultetu prvi je put organizovan od 2013/14.

Od osnivanja fakulteta organizira se studijski odsjek *Šumarstvo* a od 1996. i odsjek *Hortikultura*.

## Katedre 
Na fakultetu postoje sljedeće katedre:
* Ekologija šuma i urbanog zelenila
* Uzgajanje šuma i urbanog zelenila
* Zaštita šuma i urbanog zelenila i lovno gospodarenje
* Iskorištavanje šuma, projektovanje i građenje u šumarstvu i hortikulturi
* Uređivanje šuma i urbanog zelenila
* Ekonomika, politika i organizacija šumarstva i urbanog zelenila
* Opći predmeti.

## Također pogledajte 
* Univerzitet u Sarajevu

## Reference 
## Vanjski linkovi 
* Službeni sajt

Kategorija:Obrazovne institucije osnovane 1948.
Kategorija:Fakulteti u Bosni i Hercegovini
Kategorija:Obrazovanje u Sarajevu
Kategorija:Fakulteti u Sarajevu
Arhitektonski fakultet u Sarajevu

**Arhitektonski fakultet u Sarajevu** je visokoškolska ustanova i članica najstarijeg univerziteta u državi, Univerziteta u Sarajevu. Osnovan je 1949. godine. 
Od januara 2009. godine, u skladu sa Zakonom o visokom obrazovanju, prestaje biti pravni subjekat već je organizaciona jedinica integriranog Univerziteta.
Prvi je arhitektonski fakultet osnovan u Bosni i Hercegovini.

Trenutni dekan fakulteta je Prof. dr. Erdin Salihović.

## Studij i odsjeci 
Studij na Arhitektonskom fakultetu je usklađen prema Bolonjskim principima i organiziran u sva tri ciklusa prema sistemu 3+2+3.
Studij je također usklađen sa evropskim sistemom prijenosa i akumulacije bodova (ECTS).

Na sva tri ciklusa studija uspostavljen je studijski odsjek:
* Arhitektura i urbanizam

## Katedre 
Na fakultetu postoji 6 matičnih katedri i to:

* Katedra za prostorno i grafičko prikazivanje,
* Katedra za teoriju i historiju arhitekture,
* Katedra za arhitektonsko projektovanje,
* Katedra za urbanizam i prostorno planiranje,
* Katedra za arhitektonske konstrukcije i tehnologiju građenja i
* Katedra za konstruktivne sisteme.

## Također pogledajte 
* Univerzitet u Sarajevu

## Reference 
## Vanjski linkovi 
* Službeni sajt fakulteta

Kategorija:Obrazovne institucije osnovane 1949.
Kategorija:Fakulteti u Bosni i Hercegovini
Kategorija:Obrazovanje u Sarajevu
Kategorija:Fakulteti u Sarajevu
Velika nagrada Bahreina 2018.

**Velika nagrada Bahreina 2018.** (službeno poznata kao **"FORMULA 1 2018 GULF AIR BAHRAIN GRAND PRIX"**) automobilska je trka Formule 1 koja se održala 8. aprila 2018. na stazi Bahrain International Circuit u Sakhiru, u Bahreinu. Ovo je bila druga trka u sezoni 2018, i ujedno i 14. trka za Veliku nagradu Bahreina.

Sebastian Vettel je osvojio pol poziciju, 51. u karijeri. Vozač Ferrarija Sebastian Vettel pobjednik je druge utrke u sezoni, 49. pobjede u karijeri. Druga pozicija je pripala Valtteriju Bottasu iz Mercedesa, a na trećoj poziciji završio je Lewis Hamilton.

## Rezultati treninga 
### Prvi trening 
Vrijeme koje su postigli prvih pet vozača na prvom treningu.

### Drugi trening 
Vrijeme koje su postigli prvih pet vozača na drugom treningu.

### Treći trening 
Vrijeme koje su postigli prvih pet vozača na trećem treningu.

## Kvalifikacije (subota) 
: Lewis Hamilton - kazna od 5 mjesta - zamjena mjenjača.

## Trka (nedjelja) 
: Sergio Pérez - kazna od 30 sekundi - pretekao Hartlija u formacijskom krugu.
: Brendon Hartley - kazna od 30 sekundi - nije se vratio na svoju poziciju prije *Safety Car*-a u formacijskom krugu.

## Rangiranje nakon utrke 
;Vozači

;Konstruktori

* Samo je u prvih 5 pozicija uključen plasman za oba seta.

## Zanimljivosti 
### Vozači 
* 49. pobjeda i 200. trka za Sebastiana Vettela.

### Konstruktori 
* 231. pobjeda za Ferrari.

## Reference 
## Vanjski linkovi 
*  formula1.com – Rezultati 1. treninga
*  formula1.com – Rezultati 2. treninga
*  formula1.com – Rezultati 3. treninga
*  formula1.com – Rezultati kvalifikacija
*  formula1.com – Rezultati utrka
*  statsf1.com - detalji utrke

Bahrein
Kategorija:2018. u Bahreinu
2018
Helga Øvsthus Fenne

**Helga Øvsthus Fenne**, rođena 1. augusta 1964. u općini Voss kao Helga Øvsthus, je nekadašnja norveška biatlonka. Udata je za bivšeg norveškog biatlonca Gisle Fennea i sa njim ima dva sina i kćerku. Sin Thomas je učestvovao na Svjetskom juniorskom prvenstvu u biatlonu, a kćerka Hilde Fenne takmiči se od sezone 2012. u Svjetskom kupu.

## Svjetski kup 
Helga Øvsthus je prvi put nastupila u Svjetskom kupu u sezoni 1986/1987. Prvu i jedinu pobjedu u jednom takmičenju Svjetskog kupa ostvarila je finskom Jyväskylä 19. marta 1988, kada je pobijedila u sezoni 1987/1988. u utrci na 5 km ispred Cvetane Krasteve i Marije Manolove. Na istom takmičenju pobijedila je u 3 × 7,5&nbsp;km sa Synnøvom Thoresen i Elin Kristiansen. U toj je sezoni zauzela osmo mjesto u ukupnom plasmanu, što joj je i najbolji plasman u ovom takmičenju.

## Svjetska prvenstva 
Na Svjetskim prvenstvima u biatlonu, Helga Øvsthus je nastupila tri puta u periodu 1987-1990. godine. Nije osvojila ni jednu medalju, a najbolji joj je rezultat u pojedinačnoj konkurenciji 28-o mjesto na SP 1987, a u ekipnim disciplinama 6. mjesto na SP 1990. u ekipnoj utrci sa Grete Ingeborg Nykkelmo, Hildegunn Fossen i Synnøve Thoresen.

## Norveška prvenstva 
## Napomene 
## Reference 
## Vanjski linkovi 
* 
* 
* Zvanična banka podataka IBU-a

Kategorija:Norveški biatlonci
Kategorija:Rođeni 1964.
Kategorija:Norveški prvaci u biatlonu
Kategorija:Biografije, Voss
Kategorija:Živi ljudi
Elin Kristiansen

**Elin Synnøve Kristiansen**, rođena 9. jula 1968. u općini Elverum, je nekadašnja norveška biatlonka. Za razliku od većine norveških biatlonaca, koji su bavljenje sportom započeli skijaškim trčanjem, Kristiansenova je počela već 1982. godine trenirati biatlon, te je 1987. i 1988. godine osvojila Norveško juniorsko prvenstvo u biatlonu, a 1988. godine osvaja prvu zlatnu medalju na Norveškom prvenstvu u biatlonu

## Karijera 
### Olimpijske igre 
Elin Kristiansen je nastupila dva puta na olimpijskim igrama:  na ZOI 1992 i  ZOI 1994, ali nije osvojila medalju. Najbolji plasman joj je bilo deveto mjesto na ZOI 1992. u utrci na 15&nbsp;km, te četvrto mjesto u štafeti na 4 × 7,5&nbsp;km 1994. sa Ann-Elen Skjelbreid, Annette Sikveland i Hildegunn Fossen.

### Svjetska prvenstva 
Na Svjetskim prvenstvima u biatlonu, Elin Kristiansen je nastupila sedam puta u periodu 1987-1995. godine. Osvojila je ukupno sedam medalja i to jednu zlatnu na SP 1995. u italijanskom Antholzu u ekipnoj utrci sa Annette Sikveland, Gunn Margit Andreassen i Ann-Elen Skjelbreid; zatim pet srebrnih: na SP 1988. u pojedinačnoj utrci na 10 km i u štafeti na 3 × 5&nbsp;km sa Anne Elvebakk i Monom Bollerud, zatim na SP 1989 u ekipnoj utrci na 15 km sa Synnøve Thoresen, Anne Elvebakk i Monom Bollerud; na SP 1990. u štafeti na 3 × 7,5&nbsp;km sa Grete Ingeborg Nykkelmo i Anne Elvebakk, gdje je osvojila i bronzanu medalju u sprintu. Sljedeće godine u istom sastavu osvojila je srebrnu medalju u štafeti na 3 × 7,5&nbsp;km,

### Svjetski kup 
Prvi nastup Kristiansenove u Svjetskom kupu bio je u sezoni 1986/87, kada je bez značajnijih rezultata osvojila 31-o mjesto u ukupnom plasmanu. U slijedećoj sezoni, pobijedila je prvi put 21. januara 1988. godine u italijanskom Antholzu u utrci sprinta, a najboji uspjeh te sezone bilo je takmičenje u Oslu kada je pobjedila u pojedinačnoj utrci, osvojila treće mjesto u sprintu i drugo mjesto u štafeti 3 × 7,5&nbsp;km sa Anne Elvebakk i Monom Bollerud; Na sljedećem takmičenju u norveškom Keuruu, ponovo je pobijedila u štafeti, ovaj put sa Synnøve Thoresen i Helgom Øvsthus, te zauzela treće mjesto u sprintu. To joj je bila i najbolja sezona, sa osvojenim drugim mjestom u ukupnom plasmanu. U pojedinačnoj konkurenciji pobijedila je ukupno šest puta; osim pobjeda u sezoni 1987/88. slijede dvije pobjede 1990/91. (jedna u sprintu i jedna na 15&nbsp;km), zatim pobjeda u 1991/92. u utrci na 15&nbsp;km i pobjeda u sprintu 1993/94.

### Norveška prvenstva 
## Napomene 
## Reference 
## Vanjski linkovi 
* 
* 
* Zvanična banka podataka IBU-a
* Profil Elin Kristiansen na sports-reference.com 

Kategorija:Norveški biatlonci
Kategorija:Rođeni 1968.
Kategorija:Osvajači medalja na Svjetskim prvenstvima u biatlonu
Kategorija:Norveški prvaci u biatlonu
Kategorija:Svjetski prvaci u biatlonu
Kategorija:Biografije, Elverum
Kategorija:Biatlonci na Zimskim olimpijskim igrama 1992.
Kategorija:Biatlonci na Zimskim olimpijskim igrama 1994.
Kategorija:Norveški olimpijci u biatlonu
Kategorija:Živi ljudi
Hsekiu

mini|217x217piksel|Kamen iz Palerma|alt=
**Hsekiu**, isto poznat kao **Seka** bio je preddinastijski egipatski faraon (kralj) koji je vladao Donjim Egiptom. Spomenut je na kamenu iz Palerma. O njegovoj vladavini nema drugih dokaza, tako da je moguće da je mitski vladar koji je očuvan kroz usmenu tradiciju ili je potpuno izmišljena osoba. Hsekiu je najstariji znani faraon.
## Reference 
## Vanjski linkovi 
Kategorija:Faraoni
Kategorija:Preddinastički faraoni
Zgrada željezničke stanice Šipad u Jajcu

mini|Otvaranje pruge Jajce – Srnetica 1916.
**Zgrada željezničke stanice Šipad** ili zgrada bivše željezničke stanice Steinbeiss, nalazi se u  Jajcu, Bosna i Hercegovina. Komisija za očuvanje nacionalnih spomenika na sjednici održanoj od 21. do 27. januara 2003. donijela je  odluku da se stanica proglasi za nacionalni spomenik Bosne i Hercegovine. Ovu odluku Komisija donijelo je u sljedećem sastavu: Zeynep Ahunbay, Amra Hadžimuhamedović, Dubravko Lovrenović, Ljiljana Ševo (predsjedavajuća) i Tina Wik.

## Historija 
Austrougarska monarhija sagradila je i mnoge šumske i rudničke pruge u privatnom vlasništvu koje su služile za eksploataciju rudnog i šumskog bogatstva, kao i za putnički saobraćaj. U početku se nije moglo pristupiti eksploataciji šuma u većim razmjerama zbog nedostatka potrebnih komunikacija. Da bi se to postiglo, bile su potrebne velike investicije za izgradnju šumskih komunikacija, odnosno šumskih željezničkih kolosijeka. Pred kraj austrougarske uprave, krajem 1916. u Bosni i Hercegovini bilo je oko 1220&nbsp;km šumskih pruga.

Najdužu mrežu šumskih željeznica izgradila je firma Steinbeiss u zapadnoj Bosni. Bavarski poduzetnik Otto Steinbeiss započeo je eksploataciju šumskih područja oko rijeke Sane na osnovu ugovora sa Zemaljskom upravom od 1892. na rok od 20 godina, a ugovorom od 1899. godine produžena mu je koncesija na narednih 10 godina.

Pruga Srnetica – Jajce puštena je u saobraćaj 10. januara 1916. u dužini 107&nbsp;km. Željezničke stanice na relaciji Jajce – Srnetica bile su: Jajce – Plivska Jezera – Jezero – Volari – Šipovo – Sokolac – Pliva – Podovi – Čardak – Podgora – Mlinište – Ovčara – Lisina – Tisova Kosa – Kurijeva Kosa – Potoci – Srnetica. Za potrebe ove pruge u prigradskom dijelu Jajca sagrađena je još jedna zgrada željezničke stanice poznata pod nazivom Šipad. Izgradnjom ove zgrade Jajce dobija dvije zasebne željezničke stanice.

Raspadom Austro-Ugarske i stvaranjem Kraljevine SHS država postaje vlasnik poduzeća Steinbeiss. Ovo je preduzeće u avgustu 1919. preimenovano u ŠIPAD.
## Opis 
Zgrada željezničke stanice pravougaone je osnove dimenzija oko 13,20 X 7,40 m sa pravougaonim dodatkom na istočnoj strani, čije dimenzije iznose oko 2,90 X 1,30 m, u kojem bila su smještena kupatila na svakoj etaži. Zgrada se sastoji  od podruma, prizemlja, sprata i potkrovlja. Visina zgrade od kote terena do sljemena iznosi oko 9,00 m. Zgrada je građevinski u veoma lošem stanju i ne koristi se.
## Literatura 
* Fevzija Ajdin, Historija željeznica Bosne i Hercegovine, Nacionalna univerzitetska biblioteka Bosne i Hercegovina,  Sarajevo, 2006. 
* Dževad Juzbašić, Izgradnja željeznica u BiH u svijetlu austrougarske politike od okupacije do kraja Kallayeve ere.  Akademija nauka i umjetnosti BiH Sarajevo, 1974.

## Reference 
Kategorija:Nacionalni spomenici u Jajcu
Kategorija:Građevine u Jajcu
Kategorija:Željezničke stanice u Bosni i Hercegovini
Kategorija:Historija Jajca
Izbori za predsjednika Crne Gore 2018.

Deveti **Predsjednički izbori u Crnoj Gori 2018.** održani su 15. aprila 2018. godine. Za izbore za predsjednika Crne Gore se prijavilo sedam kandidata: Mladen Bojanić, Dobrilo Dedeić, Milo Đukanović, Hazbija Kalač, Marko Milačić, Vasilije Miličković i Draginja Vuksanović. Na ovim se izborima prvi put kandidirala i jedna žena. Bivši premijer Milo Đukanović iz vladajuće Demokratske partije socijalista (DPS) izabran je za predsjednika s 53,90% glasova. Zamijenit će Filipa Vujanovića. Na izbore je izašlo 340.462 birača (63,92%), od čega je 334.464 glasova bilo važećih (98,24%). Po izbornim pravilima, ukoliko ni jedan od kandidata ne osvoji apsolutnu većinu, za dva kandidata sa najvećim brojem glasova, glasa se u drugom krugu. Redoslijed kandidata na glasačkim listićima određen je izvlačenjem.

## Rezultati 
### Ukupni 
### Po općinama 
## Također pogledajte 
* Predsjednički izbori u Crnoj Gori
* Predsjednik Crne Gore

## Napomene 
## Reference 
## Vanjski linkovi 
* Državna izborna komisija Crne Gore

2018
Kategorija:2018. u Crnoj Gori
Kategorija:Izbori u 2018.
Kategorija:Izbori u Crnoj Gori 2018.
Crna Gora
Velika nagrada Kine 2018.

**Velika nagrada Kine 2018.** (službeno poznata kao **"FORMULA 1 2018 HEINEKEN CHINESE GRAND PRIX"**) automobilska je trka Formule 1 koja se održala 15. aprila 2018. na stazi Shanghai International Circuit u Šangaju, u Kini. Ovo je bila treća trka u sezoni 2018. i ujedno i 15. trka za Veliku nagradu Kine.

Sebastian Vettel osvojio je drugi pol poziciju ove sezone, 52. u karijeri. Australac Daniel Ricciardo, vozač Red Bulla, odnio je pobjedu u trka, 6. u karijeri. Druga pozicija je pripala Valtteriju Bottasu iz Mercedesa, dok je treću poziciju na kraju zauzeo Kimi Räikkönen.

## Rezultati treninga 
### Prvi trening 
Vrijeme koje su postigli prvih pet vozača na prvom treningu.

### Drugi trening 
Vrijeme koje su postigli prvih pet vozača na drugom treningu.

### Treći trening 
Vrijeme koje su postigli prvih pet vozača na trećem treningu.

## Kvalifikacije (subota) 
: Marcus Ericsson - kazna od 5 mjesta - je ignorisao žute zastave.

## Trka (nedjelja) 
: Max Verstappen - kazna od 10 sekundi - je izazvao sudar sa Vettelom.
: Pierre Gasly - kazna od 10 sekundi - je izazvao sudar sa Hartlijem.

## Rangiranje nakon utrke
;Vozači

;Konstruktori

* Samo je u prvih 5 pozicija uključen plasman za oba seta.

## Zanimljivosti 
### Vozači 
* 6. pobjeda za Daniela Ricciarda;
* 100. trka za Valtterija Bottasa.

### Konstruktori 
* 56. pobjeda za Red Bull Racing.

### Motor 
* 30. podij za TAG Heuer.

## Reference 
## Vanjski linkovi 
*  formula1.com – Rezultati 1. treninga
*  formula1.com – Rezultati 2. treninga
*  formula1.com – Rezultati 3. treninga
*  formula1.com – Rezultati kvalifikacija
*  formula1.com – Rezultati utrka
*  statsf1.com - detalji utrke

Kina
2018
Kategorija:2018. u Kini
Zeta Reticuli

**Zeta Reticuli** (ζ Reticuli, ζ Re) je dvostruka zvijezda u sazviježđu Mreža. Ubraja se u žute zvijezde G tipa. Prividan sjaj iznosi oko 5,22 mag au udaljena je oko 39 sg. Tačnije ζ-1 Re udaljena je 39,16 a ζ-2 Re 39,24 sg. Obe zvijezde imaju karakteristike slične Suncu.
## Klasifikacija
ζ-1 Re je žuta zvijezda glavnog niza spektralne klase G3-5V , dok je ζ-2 Re žuti patuljak spektralne klase G2V. Pored toga ζ-2 Re ima cirkumstelarni omotač. Budući da su prividno udaljene 309 uglovnih sekundi, na vedrom nebu moguće ih je razlučiti golim okom.
## Kinematika
Zvijezde imaju orbitalni period od 170.000 godina. Članice su grupe Zeta Herculis. Radijalna brzina iznosi oko 12,3&nbsp;km/s. Njena galaktocentrična udaljensot iznosi oko 24000 g (7400 par).
## Hemijske karakteristike
Metalicitet iznosi oko -0,22.
## Zanimljivosti
U naučno-fantastičnom filmu *Alien* iz 1979. gdje glavnu ulogu tumači Sigourney Weaver posada svemirskog broda Nostromo sletila je, zbog navodnog SOS signala, na objekat pod nazivom Zeta-2 Reticuli (u nastavku navodi se i naziv LV-426).

## Adaptacija
### Film
* *Alien* (Ridley Scott, 1979.)
* *Aliens* (James Cameron, 1986.)
* *Zvjezdani ratovi:Odmetnik 1* (Edwards Garett, 2016.)

## Reference
## Vanjski linkovi
* Vizier katalog 

Kategorija:Divovske zvijezde
Kategorija:Patuljaste zvijezde G-tipa
Kategorija:Zvijezde glavnog niza
Kategorija:Mreža (sazviježđe)
Kategorija:Bayerovi objekti
Kategorija:BD objekti
Kategorija:HD objekti
Kategorija:SAO objekti
Kategorija:TYC objekti
Kategorija:HIP objekti
Pozivni broj

**Pozivni broj** ili **predbroj** je niz brojeva koji se biraju kada se želi uspostaviti telefonska veza između dva mjesta ili između dvije države.

## Međunarodni pozivni brojevi 
Međunarodni pozivni brojevi država su brojevi koje trebate unijeti na telefonu da biste nazvali određenu državu. Podijeljeni su na devet zona, označenih brojevima od 1 do 9. Potencijalno postoji i zona 0, ali nije joj dodijeljena nijedna država.

Pozivni broj Bosne i Hercegovine je 387.

## Pozivni brojevi u Bosni i Hercegovini 
### Fiksna telefonija 
U Federaciji Bosne i Hercegovine su pozivni brojevi za fiksnu telefoniju logičkim slijedom određeni prema kantonima:

#### Federacija Bosne i Hercegovine 
#### Brčko distrikt 
#### Republika Srpska 
U Republiki Srpskoj su pozivni brojevi određeni prema regijama po logičkom redoslijedu:

## Također pogledajte 
* Spisak pozivnih brojeva država

Kategorija:Telefonija
Spisak gradova u Andori

Ovo je **spisak gradova** i **sela** u **Andori**. Zemlja koja je podijeljena u 7 parohija, broji 44 gradova i sela.

## Spisak 
mini|Canillo
mini|253x253piksel|Encamp
mini|270x270piksel|Ordino
mini|253x253piksel|Andorra La Vella
mini|259x259piksel|Escaldes-Engordany

## Najveći gradovi 
mini|251x251piksel|Karta Andore

## Reference 
Kategorija:Gradovi u Andori
Kategorija:Andora
Marija Manolova

**Marija Momčeva Manolova** () rođena 6. septembra 1963. u Čepelarevu je nekadašnja bugarska biatlonka. Zajedno sa Cvetanom Krastevom, Nadeždom Aleksijevom, Ekaterinom Dafovskom i Ivom Karađozovom dominirala je u drugoj polovini 1980-ih godina u takmičenjima Svjetskog kupa u biatlonu, kada su redovito pobjeđivale u pojedinačnim utrkama kao i utrkama štafeta i ekipnom takmičenju. Osvajale su drugo ili treće mjesto iza nepobjedivih sovjetskih štafeta.

## Olimpijske igre 
Manolova je nastupila dva puta na olimpijskim igrama: na ZOI 1992 i ZOI 1994, ali nije ostvarila značajnije rezultate, niti je osvojila medalju. Najbolji plasman joj je bilo šesnaesto mjesto na ZOI 1992. u utrci na 15 km,

## Svjetski kup 
Prvi nastup Manolove u Svjetskom kupu bio je u sezoni 1985/86. Prvu pojedinačnu pobjedu ostvarila je u sezoni 1987/88. 18. marta 1988 u finskom Keuruu, kada je u pojedinačnoj utrci na 10&nbsp;km pobijedila ispred Anne Elvebakk i Elin Kristiansen. Te je sezone ostvarila i svoj najbolji plasman u ukupnom plasmanu Svjetskog kupa zauzevši šesto mjesto. Iste je godine pobijedila na četvrtom takmičenju u štafeti sa Cvetanom Krastevom i Nadeždom Aleksijevom. Osim tog plasmana ostvarila je još dva treća mjesta u sprintu. Slijedeće sezone pobijedila je u jednoj pojedinačnoj utrci na 15&nbsp;km i jedno treće mjesto u sprintu, te jednu pobjedu u ekipnoj utrci sa Nadeždom Aleksijevom, Cvetanom Krastevom i Ivom Karađozovom, te nekoliko dobrih plasamana u ekipnim takmičenjima. Nastupala je do sezone 1996/97, a u sezoni 1989/90. zauzela je deseto mjesto u ukupnom plasmanu, a  1990/91. dvanaesto. Nije zabilježila bolje rezultate, ali je plasmanom među prvih 40 nekoliko puta osvajala bodove, kao i plasmane među prve tri u ekipnim takmičenjima, uglavnom iza nepobjedivih sovjetskih štafeta.

## Svjetska prvenstva 
Na Svjetskim prvenstvima u biatlonu, Marija Manolova je nastupila 9 puta u periodu 1986-1997. godine. Osvojila je ukupno tri medalje.

## Kraj karijere 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Bugarski biatlonci
Kategorija:Rođeni 1963.
Kategorija:Osvajači medalja na Svjetskim prvenstvima u biatlonu
Kategorija:Biografije, Čepelare
Kategorija:Biatlonci na Zimskim olimpijskim igrama 1992.
Kategorija:Biatlonci na Zimskim olimpijskim igrama 1994.
Kategorija:Bugarski olimpijci u biatlonu
Kategorija:Živi ljudi
Zgrada Oficirskog doma

**Zgrada Oficirskog doma u Travniku** nalazi se u  u Gornjoj čaršiji, sa sjeverne strane rijeke Lašve, u srednjem dijelu Travnika, Bosna i Hercegovina. Komisija za očuvanje nacionalnih spomenika na sjednici održanoj od 1. do 4. decembra 2009. godine donijela je  odluku da se zgrada proglasi za nacionalni spomenik Bosne i Hercegovine. Ovu odluku Komisija donijelo je u sljedećem sastavu: Zeynep Ahunbay, Martin Cherry ,  Amra Hadžimuhamedović, Dubravko Lovrenović, Ljiljana Ševo (predsjedavajuća). 
## Historija 
Tokom austrougarskog perioda , Gornja čaršija, odnosno područje zvano Luke nisu izgubile na značaju. Nova vlast je nastavila sa gradnjom značajnih objekata. Zgrada Oficirskog doma, objekti Nove kasarne, Željezničke stanice i Sreskog načelništva su objekti,  izgrađeni od državnih sredstava Austro-Ugarske monarhije.
 
Oficirski dom izgrađen je 1906. godine za potrebe oficirskog doma i menze, između Velikog konaka (gdje su svoju rezidenciju imali bosanski namjesnici) na zapadu, i Malog konaka ( gdje su bili smješteni šerijatski suci) na istoku.

U periodu između dva svjetska rata dom imao je javnu namjenu. Nakon Drugog svjetskog rata predat je na upravljanje Jugoslavenskoj narodnoj armiji. Tokom 1950. godine porušen je Veliki konak na zapadu, i na tom mjestu 1952. godine izgrađen zapadni aneks u funkciji pozorišne i kino dvorane, u obliku i stilu izvornog dijela, sa obilježjima FNRJ. U dvorišnom dijelu su izgrađeni pomoćni objekti i ljetna pozornica. Godine 1964. općina Travnik preuzima dom, a 1972. preduzeće tekstilne industrije „Borac” i u njemu otvara ekskluzivni restoran.
 
Tokom zadnjeg rata u BiH (1992.-95.) dom je degradiran usljed neodržavanja, a 2004. godine preuzima ga preduzeće „Bajra” iz Travnika.

Regulacionim planom lokaliteta „Konak – Luke“ , predviđa se izgradnja Velikog konaka, što podrazumijeva rušenje zapadnog krila Oficirskog doma.
## Opis 
Zgrada Oficirskog doma u Travniku je objekt pravougaonog tlocrtnog osnova dimenzija 51,69 m x 12,17 m, ukupne spratnosti prizemlje + potkrovlje. Ukupna visina do sljemena iznosi 10,23 m, a do krovne strehe 5,50 m. Sastoji se od istočnog i zapadnog krila koji su građeni u različitim vremenskim epohama.

Glavne fasade izvedene su u historicističkom maniru, dok su sporedna - zapadna i zapadni dio južne fasade znatno skromnije izvedbe.
## Literatura 
* Hamdija Kreševljaković, Saraji ili dvori bosanskih namjesnika (1463-1878), knjiga III, Naše starine. Sarajevo: Zavod za zaštitu spomenika kulture, prirodnih znamenitosti i rijetkosti BiH
* M. Udovičić, Travnik u vrijeme austrougarske (1878-1918). Travnik: Arhiv Srednje Bosne u Travniku

## Reference 
Kategorija:Nacionalni spomenici u Travniku
Kategorija:Građevine u Travniku
Oficirski dom
Transiting Exoplanet Survey Satellite

**Transiting Exoplanet Survey Satellite** (**TESS**) jeste planirani svemirski teleskop za NASA-in Explorers program, dizajniran da traži vansolarne planete koristeći tranzitnu metodu u području koje je 400 puta veće od onoga pokrivenog misijom  *Kepler*. Uspješno je lansiran u aprilu 2018. Očekuje se da će pronaći više od 20 000 vansolarnih planeta, u poređenju sa oko 3800 vansolarnih planeta poznatih u vrijeme njegovog lansiranja.

### Naučni ciljevi 
TESS će dvije godine istraživati kompletno nebo, a fokus će biti na bliskim G, K, i M tipovima zvijezda sa prividnom magnitudom svjetlijom od 12. Oko 500.000 zvijezda će biti istraženo, uključujući 1.000 najbližih crvenih patuljaka na cijelom nebu Od TESS-a se očekuje da će otkriti više od 20.000 tranzitivnih vansolarnih planeta, uključujući i 500 do 1000 planeta veličine Zemlje i Superzemlje. Pretpostavlja se da će u tom skupu biti oko dvadeset superzemalja u naseljivim zonama oko zvijezda.

## Također pogledajte 
* Kepler – trenutni NASA-in program otkrivanja egzoplaneta koji je počeo 2009. godine.

## Reference 
## Vanjski inkovi 
* TESS sajt  sjedišta NASA-e
* TESS sajt MIT

Kategorija:Svemirski teleskopi
CHEOPS

**CHEOPS** (**CH**aracterising **E**x**OP**lanets **S**atellite) jeste planirani evropski svemirski teleskop za proučavanje formiranja vansolarnih planeta.

Povoljna prilika za lansiranje jeste zadnji kvartal 2019., a svrha misije je da postavi optički Ritchey–Chrétien teleskop sa otvorom od 30&nbsp;cm, montiranom na standardnoj maloj satelitskoj platformi, u sunčevoj sinhronoj orbiti na visinu od oko  kilometara. Za planirano vrijeme trajanja misije od 3,5 godine, CHEOPS će istražiti poznate tranzicione vansolarne planete koje kruže oko svijetlih i bliskih zvijezda.

Cijena misije iznosi 50 miliona eura.

## Reference 
Kategorija:Greške u citiranju sa duplim parametrima
Kategorija:Nauka i tehnologija u Švicarskoj
Kategorija:Svemirski teleskopi
Turbe uz Ali-pašinu džamiju

**Turbe kod Ali-pašine džamije**, nalazi se u haremu Ali-pašine džamije, Sarajevo,  Bosna i Hercegovina,  sa kojom zajedno proglašeno je za nacionalni spomenik Bosne i Hercegovine. Odluku donijela je Komisija za očuvanje nacionalnih spomenika na sjednici održanoj od 25. do 31. januara 2005. godine u sljedećem sastavu: Zeynep Ahunbay,  Amra Hadžimuhamedović (predsjedavajuća), Dubravko Lovrenović), Ljiljana Ševo i Tina Wik.

U zasebnom turbetu uz Ali-pašinu džamiju sahranjeni su Behdžet, sin Mehmed-bega Mutevelića, i Abdulah (Avdo), sin Saliha Sumbula. Poznati su kao aktivisti Gajreta, koji su 1915. godine umrli u Aradu i čiji su posmrtni ostaci preneseni u Sarajevo i sahranjeni u ovom mauzoleju.

Turbe nalazi se na samom desnom uglu od ulaza u džamijski harem. Ovaj mauzolej je kameni, građen je od istog kamena krečnjaka kao i džamija, a oblikom podsjeća na džamijski trijem. Njegove dimenzije su 3,50X3,50 m i postavljen je na betonskoj podlozi visokoj oko 50&nbsp;cm. Konstrukcija je izvedena od četiri masivna kamena stuba koji nose lučno završene zidove na kojima se nalazi kupola. Stubovi su izrađeni gotovo isto kao i stubovi trijema džamije, a sastoje se od baze, trupa i kapitela sa bogatom dekoracijom. Prelomljeni lukovi koji se nalaze na sve četiri strane mauzoleja, kao i kupola prekrivena limom djeluju vrlo skladno. Unutar mauzoleja su smještena dva velika kamena sarkofaga sa nišanima.

## Literatura 
* Mehmed Mujezinović, "Kulturno naslijeđe", Sarajevo –Publishing, 3. izdanje, str. 61 – 65, 1998. -Islamska epigrafika Bosne i Hercegovine, knjiga 3
## Reference 
## Vanjski linkovi 
Kategorija:Nacionalni spomenici u Sarajevu
Kategorija:Turbeta u Sarajevu
Decenija

**Decenija** ili **desetljeće** vremenski je interval koji traje 10 godina. Decenija je izraz nastao od latinskog *decem* (deset) i *annus* (godina). Decenija može biti bilo koji period od deset godina, ali je ipak udomaćeno da se godine računaju od prve do desete. Tako imamo da se za godine u rasponu od 1. do 10. kaže da je to prva decenija, od 1901. do 1910. je prva decenija 20. stoljeća, a od 2001. do 2010. prva decenija trećeg milenija. Ovo je zbog toga što nije postojala nulta godina. Nakon 31. decembra prve godine prije ere je došao 1. januar prve godine nove ere.

## Također pogledajte 
* Godina
* Vijek
* Milenij

## Reference 
## Vanjski linkovi 
Kategorija:Decenije
Kategorija:Jedinice za vrijeme
Kategorija:Periodični fenomeni
Spomen-obilježje ubijenoj djeci opkoljenog Sarajeva 1992–1995.

**Spomen-obilježje ubijenoj djeci opkoljenog Sarajeva 1992–1995.** predstavlja memorijalno obilježje u glavnom gradu Bosne i Hercegovine Sarajevu. Spomenik je zvanično otvoren za javnost na simboličan datum, 9. maja 2009. godine. Posvećen je djeci stradaloj tokom Opsade Sarajeva.

Tačno godinu dana nakon predstavljanja spomen-obilježja, na platou iza spomenika postavljeno je sedam postamenata sa imenima 521 djeteta od ukupno njih 1.621 koji su stradali tokom tog perioda.

## Karakteristike spomen-obilježja 
Spomenik se sastoji od prstena izrađenog od bronze u čijoj sredini se nalaze dvije staklene skulpture visine 5 i 3 metra. Na bronzanom prstenu prečnika 10 i visine 0,7 metara, napravljenom od čahura granata i druge municije ispaljene na Sarajevo, utisnute su stope srodnika neke od ubijene djece. Prsten na simboličan način predstavlja obruč kojim se Sarajevo držalo gotovo četiri godine u opsadi. Staklene skulpture unutar prstena, različite visine, razdvojene ali ipak vrhovima naslonjene jedna na drugu simbolizuju majku koja grčevito želi da zaštiti svoje dijete.

## Također pogledajte 
* Opsada Sarajeva
* Spomenici u Sarajevu

## Reference 
Kategorija:Sarajevo
Kategorija:Spomenici u Sarajevu
Kategorija:Opsada Sarajeva
Turbe u haremu Bijele džamije

thumb|Turbe u haremu Bijele džamije
thumb|Turbe u haremu Bijele džamije
**Turbe Divan katiba Hajdara**, nalazi se u haremu Bijele džamije, Sarajevo,  Bosna i Hercegovina,  sa kojom zajedno proglašeno je za nacionalni spomenik Bosne i Hercegovine. Odluku donijela je Komisija za očuvanje nacionalnih spomenika na sjednici održanoj od 15. do 21. marta 2005. godine u sljedećem sastavu: Zeynep Ahunbay,  Amra Hadžimuhamedović (predsjedavajuća), Dubravko Lovrenović), Ljiljana Ševo i Tina Wik.
## Historija 
Bijela džamija (džamija Divan katiba Hajdara) u Sarajevu nalazi se na Vratniku, na uglu današnjih ulica Bijela česma i Džanina ulica (Kršilovac) i u neposrednoj je blizini  kasarne Jajce.

Broj stambenih četvrti - mahala u gradu pokazuje da je Sarajevo  u XVI vijeku bilo na vrhu svog urbanog razvoja. Krajem XV vijeka grad je imao tri, a krajem XVI vijeka 91 mahalu. Početkom XVII vijeka u Sarajevu bio je već izgrađen gotovo sav prostor koji je sačinjavao gradsku teritoriju do austrougarske okupacije.
Vratnik sastojao se  se od 11 mahala. Sve one su, prema datumima gradnje džamija  u njima, već bile formirane tokom XVI vijeka. U neposrednoj blizini današnje  kasarne Jajce izgrađena je Bijela džamija koju je poslije 1536, a prije 1545. godine podigao Gazi Husrev-begov divan katib (sekretar) hadži-Hajdar efendija. Umro je na povratku iz Mekke i sahranjen je u posebnom turbetu koje se nalazi u haremu džamije u kojem je još tridesetak nišana.

## Opis 
Osnova turbeta je približno kvadratična sa dimenzijama 3,50 x 3,80 metara. Konstrukciju turbeta čine četiri kamena stuba osmougaonog presjeka. Stubovi turbeta su međusobno spojeni vitičastim lukovima. Zidana kupola turbeta oslanja se na ovu konstrukciju preko pandatifa. 
Turbe je u cjelini zidano od fino klesanih blokova kamena sedre.  Na vrhu turbeta se nalazi alem.

U turbetu se nalazi sarkofag dimenzija 2,00 x 1,40 metara, visine 70&nbsp;cm. Nad sarkofagom se nalaze dva nišana izrađena od drveta koja su kasnije obojena. Ovakvi nišani predstavljaju jedine nišane od drveta koji su ostali sačuvani u Sarajevu, a koji potiču iz XVII vijeka. Osnova nišana je kvadratična i iznosi 12 x 12&nbsp;cm. Nišani su rađeni po uzoru na skopaljske nišane iz XVI vijeka sa dekorisanim turbanom i rozetom na nožnom nišanu. Na nišanu nema natpisa, ali se zna da je tu sahranjen osnivač džamije.
## Literatura 
* N. Kurto, Sarajevo 1492-1992,  Oko, Sarajevo.
* Mehmed Mujezinović, "Kulturno naslijeđe", Sarajevo –Publishing, 3. izdanje, str. 61 – 65, 1998. -Islamska epigrafika Bosne i Hercegovine, knjiga 3
## Reference 
## Vanjski linkovi 
Kategorija:Nacionalni spomenici u Sarajevu
Kategorija:Turbeta u Sarajevu
Ministarstvo zdravstva Federacije Bosne i Hercegovine

**Ministarstvo zdravstva Federacije Bosne i Hercegovine** ili **Federalno ministarstvo zdravstva** jedno je od 16 ministarstava u sastavu Vlade Federacije Bosne i Hercegovine, nadležno za zdravstveni sistem u tom entitetu. Sjedište se nalazi u Titovoj ulici u Sarajevu, dok se na njegovom čelu trenutno nalazi Nediljko Rimac (HDZ 1990).

## Historija 
Godine 1992, nakon sticanja nezavisnosti Republike Bosne i Hercegovine od Socijalističke federativne republike Jugoslavije (SFRJ), osnovano je Ministarstvo zdravstva Republike Bosne i Hercegovine, a za ministra je tada imenovan Mustafa Beganović.

Nakon rata u Bosni i Hercegovini i potpisivanja Dejtonskog mirovnog sporazuma 1995. godine, a s obzirom na ustavne nadležnosti, nadležnost nad zdravstvom dodijeljena je entitetima – Federaciji Bosne i Hercegovine i Republici Srpskoj – nakon čega su formirana entitetska ministarstva zdravstva, dok je u Federaciji Bosne i Hercegovine oblast zdravstva dodatno podijeljena na kantone.

## Nadležnosti 
Glavna osoba u Federalnom ministarstvu zdravstva je ministar ili ministrica zdravstva Federacije Bosne i Hercegovine, koji ima pravo na jednog sekretara i pet pomoćnika.

Rad ministarstva je regulisan sljedećim zakonima:

* Zakon o zdravstvenoj zaštiti
* Zakon o zdravstvenom osiguranju
* Zakon o pravima, obavezama i odgovornostima pacijenata
* Zakon o krvi i krvnim sastojcima
* Zakon o transplantaciji organa i tkiva u svrhu liječenja
* Zakon o liječništvu
* Zakon o stomatološkoj djelatnosti
* Zakon o sestrinstvu i primaljstvu
* Zakon o evidencijama u oblasti zdravstva
* Zakon o lijekovima i medicinskim sredstvima
* Zakon o lijekovima
* Zakon o apotekarskoj djelatnosti
* Zakon o zaštiti stanovnika od zaraznih bolesti
* Zakon o zaštiti stanovnika s duševnim smetnjama
* Zakon o sistemu poboljšanja kvalitete, sigurnosti i o akreditaciji u zdravstvu
* Zakon o ograničenoj upotrebi duhanskih prerađevina
* Zakon o zdravstvenoj ispravnosti živežnih namirnica i predmeta opće upotrebe
* Zakon o prometu otrova
* Zakon o radijacijskoj i nuklearnoj sigurnosti u Bosni i Hercegovini

Ministarstvo je nadležno za vršenje upravnih, stručnih i drugih poslova utvrđenim zakonom koji se odnose na oblasti Federacije Bosne i Hercegovine u zdravstvu. U sastavu federalnog ministarstva zdravstva se nalazi Centar za transplantacijsku medicinu.

## Organizacija 
Ministarstvo zdravstva Federacije Bosne i Hercegovine sastoji se od sljedećih organizacionih jedinica:

* Kabinet ministra
* Sektor za analitiku, plan i upravljanje resursima u zdravstvu
* Sektor za javno zdravlje, monitoring i evaluaciju
* Sektor za farmaciju
* Sektor za opće i pravne poslove
* Sektor za finansije i zdravstveno osiguranje
* Sektor za implementaciju projekata
* Sektor za međunarodnu saradnju i koordinaciju razvoja

## Spisak ministara 
## Reference 
## Vanjski linkovi 
* Zvanični sajt

Zdravstva
Kategorija:Zdravstvo u Bosni i Hercegovini
Opći izbori u SR Crnoj Gori 1990.

**Opći izbori u** **SR Crnoj Gori**, u to vrijeme u sastavu SFR Jugoslavije, održani su 9. decembra 1990. Drugi krug predsjedničkih izbora održan je 23. decembra 1990. Momir Bulatović iz Saveza komunista pobijedio je na predsjedničkim izborima, dok je njegova stranka osvojila apsolutnu većinu sa 56,18% i 83 od 125 mandata u Skupštini SR Crne Gore.

Ovo su bili prvi višestranački izbori u SR Crnoj Gori. Pravo glasa imalo je 402.905 glasača, a odaziv je bio 75,69% u prvom krugu, dok je u drugom pao na 65,21%.

## Rezultati 
### Skupština 
### Predsjednik 
Da bi bio izabran u prvom krugu, kandidat je morao preći prag od 50% registrovanih birača. Iako je aktuelni predsjednik Predsjedništva Momir Bulatović dobio 62% važećih glasova, to je bilo samo 42,2% registrovanih birača. Međutim, u drugom krugu izbora uvjerljivo je pobijedio Ljubišu Stankovića iz Saveza reformskih snaga Jugoslavije, postavši prvi izabrani predsjednik Crne Gore.

## Također pogledajte 
* Izbori u Crnoj Gori
* Predsjednik Crne Gore
* Skupština Crne Gore

## Reference 
## Vanjski linkovi 
* Skupština Crne Gore 

*
1990
*
1990
Kategorija:Izbori u Crnoj Gori 1990.
1990.
Kategorija:Izbori u Jugoslaviji 1990.
1990.
Kategorija:1990. u Crnoj Gori
Kategorija:1990. u Jugoslaviji
Crna Gora
Crna Gora
Izbori u Crnoj Gori 1990.

**Izbori u SR Crnoj Gori 1990.** su bili prvi višestranački izbori u SR Crnoj Gori, od stvaranja SFR Jugoslavije 1943. godine. Održani su 9. i 23. decembra 1990. godine, a birani su predsjednik Crne Gore i 125 članova Narodne Skupštine Socijalističke Republike Crne Gore. Pravo glasa imalo je 402.905 birača.

## Historijska pozadina 
## Predsjednik 
## Skupština 
Na izborima za Skupštinu SR Crne Gore ubjedljivo je pobijedio Savez komunista Crne Gore, osvojivši apsolutnu većinu sa 56,18% i 83 mandata. Na izbore je izašlo ukupnio 304.940 glasača (75.7%). U Skupštinu je ušlo ukupno četiri partije.

## Općinski izbori 
## Vanjski linkovi 
* Skupština Crne Gore 

## Također pogledajte 
## Reference 
1990
Kategorija:1990. u Jugoslaviji
Kategorija:1990. u Crnoj Gori
Kategorija:Izbori u 1990.
Kategorija:Izbori u Jugoslaviji 1990.
Kategorija:Izbori u Crnoj Gori 1990.
Kategorija:Izbori u Evropi 1990.